VILNIAUS RAJONO SAVIVALDYBĖS TARYBA

SPRENDIMAS

DĖL PINIGINIO ĮNAŠO INVESTAVIMO IR PERDAVIMO UAB „VILNIAUS VANDENYS“

2024 m. d. Nr. T3-

Vilnius

Vadovaudamasi Lietuvos Respublikos vietos savivaldos įstatymo 6 straipsnio 3 ir 30 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 5, 6 , 7 ir 9 punktais, Lietuvos Respublikos akcinių bendrovių įstatymo 44 straipsnio 1 ir 2 dalimi, atsižvelgdama į Vilniaus rajono savivaldybės tarybos 2021 m. kovo 26 d. sprendimą Nr. T3-80 „Dėl vandens tiekimo ir nuotekų tvarkymo tinklų plėtros Vilniaus r. sav., Nemenčinės m. sen., Nemenčinės sen., Pučkalaukio k. ir Šatrininkų sen., Grigaičių k., projekto įgyvendinimo“, Vilniaus rajono savivaldybės tarybos 2022 m. gruodžio 22 d. sprendimą Nr. T3-366 „Dėl Vilniaus rajono savivaldybės tarybos 2021 m. kovo 26 d. sprendimu Nr. T3-80 „Dėl vandens tiekimo ir nuotekų tvarkymo tinklų plėtros Vilniaus r. sav., Nemenčinės m. sen., Nemenčinės m., Nemenčinės sen., Pučkalaukio k. ir Šatrininkų sen., Grigaičių k., projekto įgyvendinimo“ pakeitimo“, 2021 m. gegužės 24 d. projekto įgyvendinimo sutartį Nr. A56(1)-443, 2022 m. lapkričio 30 d. papildomą susitarimą prie 2021 m. gegužės 24 d. projekto įgyvendinimo sutarties Nr. SUT – KT21 – 85/A56(1)-443 bei į Vilniaus rajono savivaldybės mero 2024 m. lapkričio 15 d. potvarkį Nr. M22-1531 „Dėl pasiūlymo investuoti piniginį įnašą į UAB „Vilniaus vandenys“ įstatinį kapitalą“, Vilniaus rajono savivaldybės taryba n u s p r e n d ž i a:

1. Investuoti ir perduoti kaip piniginį įnašą UAB „Vilniaus vandenys“ (kodas
120545849) 400 000 Eur (keturis šimtus tūkstančių eurų 00 ct) (gaunamas akcijos priedas (perviršis), kurio bendra vertė – 4,48 Eur).

2. Siūlyti UAB „Vilniaus vandenys“ visuotinio akcininkų susirinkimo metu priimti sprendimą, kitiems akcininkams atsisakius pirmumo teisės įsigyti UAB „Vilniaus vandenys“ išleidžiamas akcijas, šias akcijas įsigyti Vilniaus rajono savivaldybei (kodas 111104987, Rinktinės g. 50, Vilnius).

3. Įgalioti Vilniaus rajono savivaldybės merą pasirašyti akcijų pasirašymo sutartį su UAB „Vilniaus vandenys“.

4. Paskelbti šį sprendimą Vilniaus rajono savivaldybės tinklalapyje.

Savivaldybės meras Robert Duchnevič